Na temelju članka 28. točke 6. Statuta Sveučilišta u Zagrebu (31. ožujka 2023.), a u skladu s člankom 2. stavkom 2. točkom 6. i člankom 57. stavkom 6. Zakona o visokom obrazovanju i znanstvenoj djelatnosti (NN 119/2022), odredbama Zakona o Hrvatskom kvalifikacijskom okviru (NN [22/13](https://www.zakon.hr/cms.htm?id=16656), [41/16](https://www.zakon.hr/cms.htm?id=16658), [64/18](https://www.zakon.hr/cms.htm?id=31165), [47/20](https://www.zakon.hr/cms.htm?id=44321), [20/21](https://www.zakon.hr/cms.htm?id=47440)), Uputom Ministarstva znanosti i obrazovanja za izradu, usklađivanje i odobravanje obrazovnih programa visokih učilišta na razini visokog obrazovanja za potrebe financiranja putem vaučera sredstvima iz Nacionalnog plana oporavka i otpornosti 2021–2026. od 24. kolovoza 2022. te Pravilnika o cjeloživotnom obrazovanju Sveučilišta u Zagrebu donesenom 9. srpnja 2024. i članka 43. Statuta Filozofskog fakulteta Sveučilišta u Zagrebu, Fakultetsko vijeće na sjednici održanoj dana \_\_\_\_\_\_\_\_ 2024. donijelo je

**PRAVILNIK**

**O CJELOŽIVOTNOM OBRAZOVANJU**

**FILOZOFSKOG FAKULTETA SVEUČILIŠTA U ZAGREBU**

**I. OPĆE ODREDBE**

**Članak 1.**

1. Pravilnikom o cjeloživotnom obrazovanju Filozofskog fakulteta Sveučilišta u Zagrebu (dalje: Pravilnik) uređuju se vrste, ustroj, izvedba i postupak vrednovanja programa cjeloživotnog obrazovanja na Filozofskom Fakultetu Sveučilišta u Zagrebu (dalje: Fakultet) te ustroj i nadležnost Povjerenstva za cjeloživotno obrazovanje (dalje: Povjerenstvo) i Ureda za cjeloživotno obrazovanje (dalje: Ured).
2. Programi cjeloživotnog obrazovanja na Fakultetu su programi koji se organiziraju radi stjecanja znanja, vještina i kompetencija za osobne, društvene i profesionalne potrebe te potrebe tržišta rada, a ne smatraju se studijem u smislu zakona kojim se uređuje visoko obrazovanje i znanstvena djelatnost.
3. Cjeloživotno obrazovanje temelji se na načelima kvalitete, relevantnosti, transparentnosti, prilagodljivosti, uključivosti i etičnosti.
4. Nositelj programa cjeloživotnog obrazovanja je Filozofski fakultet Sveučilišta u Zagrebu.
5. Program cjeloživotnog obrazovanja može ustrojiti i izvoditi Fakultet samostalno ili u suradnji s drugim sastavnicama Sveučilišta u Zagrebu (dalje: sastavnice), Sveučilištem u Zagrebu (dalje: Sveučilište) ili vanjskim partnerima (visoka učilišta, znanstveni instituti i druge ustanove u sustavu visokog obrazovanja i znanosti, državna tijela i javne ustanove, tijela državne uprave i lokalne samouprave, strukovne organizacije i druge organizacije civilnoga društva, partneri iz gospodarskoga sektora, ostali partneri).
6. Združeni program cjeloživotnog obrazovanja je program koji zajednički izvode Fakultet i najmanje još jedna sastavnica ili Fakultet i jedno visoko učilište izvan Sveučilišta. Ustroj, izvedba, završetak, mjesto izvođenja, nositelj i način izdavanja potvrde o završetku programa i dopunskih isprava o programu te predlagatelj akreditacijskoga postupka združenoga programa utvrđuje se ugovorom između visokih učilišta.
7. Predlagatelj programa u postupku vrednovanja programa cjeloživotnog obrazovanja na Fakultetu (dalje: predlagatelj) može biti zaposlenik Fakulteta, katedra, odsjek, centar, zavod, Knjižnica odnosno Fakultet, u skladu s odredbama ovog Pravilnika.
8. Programi cjeloživotnog obrazovanja evidentiraju se u Bazi programa cjeloživotnog obrazovanja Fakulteta te u Bazi programa cjeloživotnog obrazovanja Sveučilišta, koje su javno objavljene na mrežnim stranicama Fakulteta i Sveučilišta.
9. Na sve programe cjeloživotnog obrazovanja odnose se odredbe ovoga Pravilnika, kojima se uređuje:

* izdavanje potvrda o završetku programa i dopunskih isprava o programu
* evidenciju polaznika i izdanih isprava o završetku programa
* godišnje izvješće o izvedenim programima
* evaluacija i praćenje kvalitete programa
* javnost podataka o programu cjeloživotnog obrazovanja.

1. Riječi i pojmovni sklopovi u ovom Pravilniku koji imaju rodno značenje odnose se na sve osobe, neovisno o njihovom rodnom identitetu.

# **II. OSNOVNI POJMOVI**

# Članak 2.

Pojedini pojmovi u smislu ovoga Pravilnika imaju sljedeća značenja:

1. ***Djelomična kvalifikacija***je kvalifikacija koja samostalno ne udovoljava uvjetima za pristupanje tržištu rada i/ili nastavak obrazovanja, već isključivo uz odgovarajuću cjelovitu kvalifikaciju, odnosno uz jednu ili više drugih odgovarajućih djelomičnih kvalifikacija. Djelomičnoj kvalifikaciji pridružuje se razina Hrvatskoga kvalifikacijskog okvira (dalje: HKO): 5; 6; 7.
2. ***Mikrokvalifikacija*** ***(eng. micro-credential)*** zapis je o postignutim ishodima učenja koje je polaznik ostvario na temelju učenja malog opsega, odnosno kratkih iskustava učenja.
3. ***Polaznik***je osoba upisana u program cjeloživotnog obrazovanja.
4. ***Registar Hrvatskoga kvalifikacijskog okvira* (dalje: Registar HKO-a)** sustav je vođenja podataka o skupovima ishoda učenja, standardima zanimanja, standardima kvalifikacija, programima za stjecanje i vrjednovanje skupova ishoda učenja i za stjecanje kvalifikacija te drugih važnih podataka radi njihova povezivanja i usklađivanja.
5. ***Vaučer za obrazovanje***financijski je instrument dodjele javnih sredstava polaznicima obrazovnih programa koji su usklađeni sa skupovima ishoda učenja iz Registra HKO-a.

**III. VRSTE, USTROJ I IZVEDBA PROGRAMA CJELOŽIVOTNOG OBRAZOVANJA**

**Članak 3.**

1. Programi cjeloživotnog obrazovanja mogu uključivati programe s kolegijima, predavanja, seminare, radionice, tečajeve, ljetne i zimske škole, programe stručnog usavršavanja, kratke intenzivne obrazovne programe i slično, uključujući programe obrazovanja odraslih i obrazovanja za treću životnu dob.
2. Tijelo nadležno za cjeloživotno obrazovanje na Fakultetu je Povjerenstvo za cjeloživotno obrazovanje. Program cjeloživotnog obrazovanja mora imati voditelja programa, koji je odgovoran za planiranje i organizaciju programa.
3. Ustroj i način rada te prava i obveze tijela iz stavka 2. ovoga članka utvrđuju se detaljnije u člancima 18, 19. i 21. ovog Pravilnika.
4. Programi cjeloživotnog obrazovanja mogu se izvoditi:
   1. sa stjecanjem ili bez stjecanja ECTS bodova
   2. klasično, na daljinu ili mješovito (hibridno)
   3. na hrvatskom ili stranom jeziku
   4. na Fakultetu ili izvan Fakulteta uz suglasnost Povjerenstva za cjeloživotno obrazovanje.
5. Ako se program izvodi na stranom jeziku, za polaznike se utvrđuje razina znanja stranoga jezika koja je potrebna za praćenje programa u skladu s općim aktom nositelja programa ili u skladu sa Zajedničkim referentnim okvirom za jezike (ZEROJ-em) u slučaju programa učenja stranoga jezika ili učenja hrvatskoga kao stranoga jezika.
6. Za programe iz stavka 5. ovoga članka kurikul se izrađuje i na hrvatskom i na stranom jeziku.

**PROGRAMI S ECTS BODOVIMA**

**Članak 4.**

1. Ishodi učenja programa cjeloživotnog obrazovanja s ECTS bodovima moraju biti na razini visokog obrazovanja, odnosno na razini 5 ili više HKO-a.
2. Program cjeloživotnog obrazovanja s ECTS bodovima može se ustrojiti kao:
3. razlikovni program u postupku utvrđivanja razlikovnih obveza za potrebe upisa na studij, promjene studija ili dovršetka ranije započetoga studija, a koje su uvjet za upis na studij (dalje: razlikovni programi)
4. program kojim se stječe djelomična kvalifikacija
5. program za postizanje skupova ishoda učenja (mikrokvalifikacija)
6. ostali programi s ECTS bodovima (dalje: ostali programi).
7. Programi iz stavka 2. ovoga članka mogu se sastojati od jednog ili više kolegija iz akreditiranih studijskih programa i/ili drugih kolegija i obrazovnih aktivnosti koje pridonose postizanju ishoda učenja. Polaznici ovih programa nemaju status studenta.
8. Programi iz stavka 2. točke 2. do 4. mogu se upisati u Registar HKO-a.
9. Najmanje 50% ukupnoga broja sati nastave u programima s ECTS bodovima moraju izvoditi zaposlenici Fakulteta koji su nastavnici izabrani na odgovarajuća znanstveno-nastavna radna mjesta ili nastavna radna mjesta lektora, višega lektora i lektora savjetnika za programe na razinama 5, 6 i 7 HKO-a, odnosno i zaposlenici koji su nastavnici, izabrani na odgovarajuće nastavno radno mjesto za programe na razini 5 HKO-a.
10. U izvođenju nastave mogu sudjelovati i osobe koje imaju naslovni izbor ili izbor stečen u inozemstvu ekvivalentan izboru na znanstveno-nastavno, umjetničko-nastavno, znanstveno ili nastavno radno mjesto, profesori emeriti i stručnjaci iz prakse, uz uvjet da njihovo sudjelovanje u izvođenju nastave ne prelazi postotak iz stavka 5. ovoga članka.
11. Programi s ECTS bodovima moraju uključivati provjeru postignutosti ishoda učenja i biti usklađeni s Europskim standardima za osiguranje kvalitete u visokom obrazovanju (ESG).
12. Nakon završetka programa polaznicima se izdaje potvrda o završetku programa i dopunska isprava u skladu s člankom 28. ovoga Pravilnika.

**Razlikovni programi**

**Članak 5.**

1. Razlikovni programi su programi čijim završetkom polaznici stječu pravo prijave na natječaj za upis na sveučilišne i stručne diplomske studije ili sveučilišne poslijediplomske specijalističke studije, odnosno programi za potrebe promjene studija ili dovršetka ranije započetoga studija, a kojima se stječu uvjeti za upis na studij.
2. Razlikovni program oblikuje se individualno za svakog polaznika ili skupinu polaznika u skladu s općim aktom nositelja programa i odlukom Povjerenstva odsjeka koji izvodi studij, a sastoji se od dijela, jednog ili više kolegija iz akreditiranih studijskih programa odgovarajuće vrste i razine.
3. Razlikovni programi imaju više od 15, a najviše 60 ECTS bodova. Ostvareni ECTS bodovi ne ubrajaju se u ukupni zbroj bodova potreban za stjecanje akademskoga naziva.
4. Razlikovne programe mogu upisati pristupnici koji su prethodno završili ili su započeli, a nisu završili ili su promijenili sveučilišni ili stručni prijediplomski odnosno diplomski ili integrirani prijediplomski i diplomski studijski program.

**Programi za stjecanje djelomičnih kvalifikacija**

**Članak 6.**

* 1. Programi za stjecanje djelomičnih kvalifikacija na razini 5 ili više HKO-a moraju imati najmanje 10 ECTS bodova, od kojih najmanje 50% na razini HKO-a na koju se djelomična kvalifikacija odnosi.
  2. Uvjet za pristupanje djelomičnim kvalifikacijama na razini 5 HKO-a je posjedovanje cjelovite kvalifikacije na razini 4.1, a na razinama 6 i 7 HKO-a posjedovanje cjelovite kvalifikacije na razini 4.2 ili više.

**Programi za postizanje skupova ishoda učenja (mikrokvalifikacija)**

**Članak 7.**

1. Programi za postizanje skupova ishoda učenja (mikrokvalifikacija) na razini 5 ili više HKO-a moraju imati najmanje 1 ECTS bod, od kojih najmanje 50% na odgovarajućoj razini HKO-a.
2. Programi koji uključuju stjecanja znanja, vještina i kompetencija u okviru akreditiranog studijskog programa.
3. Programski moduli za stjecanje mikrokvalifikacija moraju imati minimalno 10 ECTS bodova, a preporučuje se da ne prelaze 30 ECTS bodova.

**Ostali programi**

**Članak 8.**

1. Ostali programi s ECTS bodovima obuhvaćaju sve ostale programe cjeloživotnog obrazovanja kojima se dodjeljuju ECTS bodovi, a ne ispunjavaju uvjete za djelomičnu kvalifikaciju odnosno mikrokvalifikaciju i ne odnose se na razlikovne programe.
2. Programi koji uključuju stjecanja znanja, vještina i kompetencija u okviru akreditiranog studijskog programa.
3. Programski moduli kojima se ne stječu mikrokvalifikacije također moraju imati minimalno 10 ECTS bodova, a preporučuje se da ne prelaze 30 ECTS bodova.

**PROGRAMI BEZ ECTS BODOVA**

**Članak 9**.

1. Programi cjeloživotnog obrazovanja bez ECTS bodova uključuju obrazovanje odraslih, obrazovanje za treću životnu dob i drugo, a mogu se organizirati u obliku predavanja, seminara, tečajeva, radionica, panela, ljetnih škola ili drugih oblika obrazovnih aktivnosti.
2. Program cjeloživotnog obrazovanja bez ECTS bodova može uključivati provjeru postignutosti ishoda učenja.
3. Nakon završetka programa polazniku se izdaje potvrda o sudjelovanju ili potvrda o postizanju ishoda učenja ako program uključuje provjeru postignutosti ishoda učenja.

**IV. UPRAVLJANJE KVALITETOM PROGRAMA**

**Vrednovanje programa s ECTS bodovima kojima se stječe djelomična kvalifikacija**

**Vrednovanje programa koji se predlažu za upis u Registar HKO-a**

**Članak 10.**

1. Postupak vrednovanja programa cjeloživotnog obrazovanja provodi se na Sveučilištu na temelju zahtjeva Fakultetskog vijeća za programe s ECTS bodovima kojima se stječe djelomična kvalifikacija i za programe koji se predlažu za upis u Registar HKO-a, a koji se nakon završenoga postupka vrednovanja upućuju agenciji nadležnoj za Registar HKO-a u skladu s posebnim propisima.
2. Postupku iz stavka 1. ovoga članka prethodi interni postupak vrednovanja koji provodi Povjerenstvo za cjeloživotno obrazovanje Filozofskog fakulteta u skladu s propisanom procedurom u članku 14. stavku 6. ovog Pravilnika.
3. Programi koji se predlažu za upis u Registar HKO-a moraju biti usklađeni sa standardom zanimanja ili skupom kompetencija i standardom kvalifikacije ili skupom/skupovima ishoda učenja iz Registra HKO-a.
4. Skupovi ishoda učenja za programe iz stavka 2. ovoga članka preuzimaju se iz Registra HKO-a sa svim elementima, koji se ne smiju mijenjati niti prilagođavati, ali se mogu kombinirati različiti skupovi ishoda učenja upisani u Registar HKO-a, što uključuje i kombinacije skupova ishoda učenja iz različitih standarda kvalifikacija.
5. Ako se programom postiže više skupova ishoda učenja koji pripadaju različitim razinama HKO-a, program će pripadati višoj razini HKO-a ako se na njoj stječe najmanje 50% od ukupnoga broja ECTS bodova.
6. Programi iz stavka 3. ovoga članka mogu se financirati putem vaučera u skladu s posebnim propisima.
7. Za združene programe koje izvodi Filozofski fakultet s drugim sastavnicama Sveučilišta ili s domaćim visokim učilištem postupak vrednovanja provodi se na Sveučilištu. Postupak vrednovanja programa cjeloživotnog obrazovanja može se provesti na Sveučilištu i za združene programe koji se izvode s visokim učilištem iz inozemstva.

**Vrednovanje programa za postizanje skupova ishoda učenja – mikrokvalifikacija**

**Vrednovanje ostalih programa s ECTS bodovima**

**Članak 11.**

1. Postupak vrednovanja programa za postizanje skupova ishoda učenja – mikrokvalifikacija te ostalih programa s ECTS bodovima provodi Povjerenstvo za cjeloživotno obrazovanje na temelju zahtjeva koji podnosi predlagatelj programa.
2. Opći ciljevi programa moraju biti usklađeni s misijom i strateškim programom Fakulteta te uključivati razvijanje onih kompetencija koje proizlaze iz studijskih programa koji se izvode na Fakultetu.
3. Stjecanje znanja, vještina i kompetencija u okviru akreditiranog studijskog programa je oblik cjeloživotnog obrazovanja u kojem polaznici koji nemaju formalan status studenta mogu pohađati i polagati ispite na pojedinim kolegijima u okviru postojećeg akreditiranog studijskog programa.
4. Pohađanje i polaganje ispita na pojedinim kolegijima u okviru postojećeg akreditiranog studijskog programa polaznicima koji nemaju formalni status studenta tog studijskog programa omogućava se u okviru otvorenih kolegija.
5. Po završetku programa polaznicima se izdaje potvrda o uspješnom završetku programa cjeloživotnog obrazovanja, čime polaznici stječu ECTS bodove propisane studijskim programom za kolegije i programske module koje su položili.
6. Nakon odobrenja Fakultetskog vijeća programi za postizanje skupova ishoda učenja – mikrokvalifikacija unose se u Bazu programa cjeloživotnog učenja, a na mrežnim stranicama Fakulteta objavljuje se Katalog otvorenih kolegija, programskih modula i ostalih programa s ECTS bodovima s vremenom održavanja i svim relevantnim podacima.

**Vrednovanje razlikovnih programa**

**Članak 12.**

1. Razlikovni program Povjerenstvo Odsjeka koji izvodi studij utvrđuje individualno za svakog polaznika ili skupinu polaznika u roku od 15 radnih dana od ponošenja zahtjeva, a najkasnije 15 dana prije početka akademske godine
2. Zahtjev za određivanjem razlikovnog programa podnosi polaznik Povjerenstvu Odsjeka koji izvodi studij.
3. Razlikovni program moguće je upisati isključivo sa početkom akademske godine.
4. Razlikovni programi mogu se provoditi i u okviru postojećih studijskih programa i bez izvođenja nastave, polaganjem ispita predviđenih studijskim programom.
5. Student u razlikovnom programu upisane kolegije mora položiti u roku od dvije godine od prvog upisa.

**Vrednovanje programa bez ECTS bodova**

**Članak 13.**

1. Postupak vrednovanja programa kojima se ne stječu ECTS bodovi provodi Povjerenstvo za cjeloživotno obrazovanje na temelju zahtjeva koji podnosi predlagatelj programa.
2. Opći ciljevi programa moraju biti usklađeni s misijom i strateškim programom Fakulteta te uključivati razvijanje onih kompetencija koje proizlaze iz studijskih programa koji se izvode na Fakultetu.
3. Nakon odobrenja Fakultetskog vijeća na mrežnim stranicama Fakulteta objavljuje se popis programa koji uključuju kolegije, predavanja, seminare, radionice, tečajeve, ljetne i zimske škole, programe stručnog usavršavanja, kratke intenzivne obrazovne programe i slično, uključujući programe obrazovanja odraslih i obrazovanja za treću životnu dob.

**Pokretanje postupka vrednovanja i dokumentacija za programe s ECTS bodovima kojima se stječe djelomična kvalifikacija**

**Pokretanje postupka vrednovanja i dokumentacija za programe koji se predlažu za upis u Registar HKO-a**

**Članak 14.**

1. Fakultetsko vijeće podnosi Odboru za upravljanje kvalitetom Sveučilišta zahtjev za vrednovanjem programa na hrvatskom jeziku, u pravilu najkasnije 60 dana prije planiranoga početka izvođenja programa, na obrascu koji sadržava:
2. prijedlog programa
3. način praćenja kvalitete i uspješnosti izvedbe programa (osobito način sudjelovanja polaznika u vrednovanju programa i njegove izvedbe)
4. materijalne i kadrovske uvjete za izvođenje programa
5. popis priložene dokumentacije.
6. Obrazac iz stavka 1. ovoga članka objavljuje se na mrežnim stranicama Sveučilišta.
7. Prijedlog programa sadržava:
8. naziv programa
9. naziv nositelja ili sunositelja programa (ako je primjenjivo)
10. nazive svih partnera programa (ako je primjenjivo)
11. jezik izvođenja programa
12. broj ECTS bodova koji se stječu završetkom programa
13. razinu programa prema HKO-u s obzirom na skupove ishoda učenja koji se postižu njegovim završetkom
14. ime voditelja/suvoditelja programa
15. opis programa
16. ciljanu skupinu polaznika
17. uvjete upisa na program
18. izvedbeni plan programa, uključujući trajanje programa, način izvođenja, sadržaj i organizaciju programa, ishode učenja programa i sadržajnih cjelina (kolegija, ostalih obrazovnih aktivnosti), način provjere postignutosti ishoda učenja, napredovanja i završetak programa
19. uvjete za završetak programa
20. ostale podatke.
21. Uz zahtjev iz stavka 1. ovoga članka dostavlja se:
22. odluka Fakultetskoga vijeća o prihvaćanju predloženoga programa te ugovor ili odluke odgovarajućih tijela ostalih partnera koji sudjeluju u izvođenju programa (ako je primjenjivo)
23. popis nastavnika, suradnika i ostalih osoba koje sudjeluju u izvođenju nastave (dalje: izvođači nastave) sa stručnim životopisima ili internetskim poveznicama na stručne životopise kojima se dokazuju kompetencije za izvođenje programa
24. izjavu dekana kojom se potvrđuje da najmanje 50% ukupnoga broja sati nastave izvode nastavnici iz članka 4. stavka 5. ovoga Pravilnika
25. suglasnost svih izvođača nastave za sudjelovanje u izvedbi nastave
26. izjavu dekana o usklađenosti programa sa strateškim dokumentima Fakulteta
27. izjavu dekana da su ispunjeni svi kadrovski i materijalni uvjeti za izvođenje skupova ishoda učenja i vrednovanja njihove postignutosti iz Registra HKO-a (za programe koji se predlažu za upis u Registar HKO-a).
28. Za programe koji se predlažu za upis u Registar HKO-a, uz podatke iz stavka 3. ovoga članka, prijedlog programa sadržava:
29. sektor prema Pravilniku o HKO-u kojemu program pripada
30. povezanost ishoda učenja sa skupovima ishoda učenja u Registru HKO-a (popis skupova ishoda učenja s kojima je program usklađen i sadržajne cjeline programa kojima se postiže pojedini skup ishoda učenja iz Registra HKO-a)
31. kompetencije (znanja, vještine, samostalnost i odgovornost) koje se stječu završetkom programa
32. predviđeni datum revizije programa.
33. Interni postupak vrednovanja provodi Povjerenstvo za cjeloživotno obrazovanje Fakulteta, na temelju zahtjeva i obrasca iz stavka 1. ovoga članka koje podnosi predlagatelj programa, prema sljedećem hodogramu:
    1. u roku od osam dana Ured za cjeloživotno obrazovanje utvrđuje sadržava li zahtjev za vrednovanjem sve formalne elemente propisane ovim člankom
    2. ako Ured utvrdi da zahtjev nije potpun, ovlašten je tražiti dopunu koju predlagatelj treba dostaviti u roku od 15 dana
    3. zahtjev koji sadržava sve formalne elemente, Ured dostavlja Povjerenstvu za cjeloživotno obrazovanje
    4. Povjerenstvo u roku od 30 dana odlučuje o programu te prijedloge programa koji ispunjavaju sve zahtjeve i koji su u skladu s općim aktima Fakulteta i njegovom nastavnom djelatnošću upućuje na prvu iduću sjednicu Fakultetskog vijeća
    5. Fakultetsko vijeće donosi Odluku o prihvaćanju ili neprihvaćanju programa.

**Pokretanje postupka vrednovanja i dokumentacija za programe s ECTS bodovima za postizanje skupova ishoda učenja – mikrokvalifikacija, za ostale programe s ECTS bodovima te za programe bez ECTS bodova**

**Članak 15.**

1. Zahtjev za vrednovanjem programa cjeloživotnog obrazovanja s ECTS bodovima za postizanje skupova ishoda učenja – mikrokvalifikacija, za ostale programe s ECTS bodovima te za programe bez ECTS bodova podnosi se na hrvatskom jeziku, u pravilu najkasnije 60 dana prije planiranoga početka izvođenja programa, na obrascu koji sadržava:
2. prijedlog programa
3. način praćenja kvalitete i uspješnosti izvedbe programa (osobito način sudjelovanja polaznika u vrednovanju programa i njegove izvedbe)
4. materijalne i kadrovske uvjete za izvođenje programa
5. popis priložene dokumentacije.
6. Uz zahtjev iz stavka 1. ovoga članka prilaže se:

* financijski plan za izvođenje programa
* popis izvođača nastave sa stručnim životopisima ili internetskom poveznicom na stručne životopise kojima se dokazuju kompetencije za izvođenje programa
* suglasnost izvođača nastave za sudjelovanje u izvedbi programa.

1. Ako je program rezultat znanstvenoistraživačkog ili umjetničkoistraživačkog, razvojnog ili stručnog projekta, uz dokumentaciju iz stavka 2. ovoga članka dostavlja se suglasnost voditelja projekta i nadležnih tijela ostalih partnera projekta o prijedlogu i izvedbi programa.
2. Ako se radi o programu s ECTS bodovima koji je kombinacija kolegija iz akreditiranih studijskih programa, Povjerenstvo za cjeloživotno obrazovanje provjerava jesu li ishodi učenja na razini kolegija usklađeni s ishodima učenja na razini programa cjeloživotnog obrazovanja.
3. Ako u programu s ECTS bodovima postoje obrazovne aktivnosti koje nisu dio akreditiranih studijskih programa, Povjerenstvo za cjeloživotno obrazovanje provodi nezavisni postupak recenzije programa cjeloživotnog obrazovanja.
4. Ako se radi o programu kojim se ne stječu ECTS bodovi, Povjerenstvo utvrđuje postoji li potreba za njegovim vrednovanjem. Potreba se utvrđuje ovisno o sadržaju, svrsi, predviđenom trajanju programa te profilu polaznika kojima je namijenjen.
5. Postupak formalnog vrednovanja provodi Povjerenstvo za cjeloživotno obrazovanje uz podršku Ureda za cjeloživotno obrazovanje i službi za financijsko-računovodstvene i pravne poslove.
6. U roku od osam dana Ured za cjeloživotno obrazovanje utvrđuje sadržava li zahtjev za vrednovanjem sve formalne elemente propisane ovim člankom.
7. Ako Ured utvrdi da zahtjev nije potpun, ovlašten je tražiti dopunu koju predlagatelj treba dostaviti u roku od 15 dana.
8. Zahtjev koji sadržava sve formalne elemente, Ured dostavlja Povjerenstvu za cjeloživotno obrazovanje, koje odlučuje o programu u roku od 30 dana te za prijedloge programa koji su u skladu s općim aktima Fakulteta i njegovom nastavnom djelatnošću imenuje recenzenta za vrednovanje prijedloga programa.
9. Recenzent može biti nastavnik Sveučilišta ili drugih sveučilišta u RH izabran na znanstveno-nastavno ili nastavno radno mjesto, naslovni nastavnik ili profesori emeriti.
10. Recenzent na obrascu za recenziju najkasnije u roku od 30 dana od dana primitka programa procjenjuje ispunjava li program nužne uvjete i standarde izvođenja te ESG standarde, procjenjuje kvalitetu i izvedivost programa, može li se obrazloženje bodovne vrijednosti izražene u ECTS-u prihvatiti s obzirom na elemente opisa programa i predviđene ishode učenja, osigurava li struktura prijedloga programa predviđene ishode učenja, postoje li primjereni interni mehanizmi za praćenje kvalitete nastave i drugih obrazovnih aktivnosti, imaju li izvođači nastave na programu odgovarajuće kompetencije za izvođenje programa i drugo.
11. Recenzentski postupak je anoniman.
12. Ako recenzent utvrdi da program ne ispunjava elemente iz stavka 10. ovoga članka, Povjerenstvo za cjeloživotno obrazovanje će od predlagatelja programa zatražiti izmjene i/ili dopune ili dodatna obrazloženja. Predlagatelj je dužan dostaviti izmijenjenu i/ili dopunjenu dokumentaciju ili tražena obrazloženja u roku 15 dana od dana primitka zahtjeva za izmjenom i/ili dopunom ili obrazloženjem.
13. Ako predlagatelj ne dostavi izmjene i/ili dopune dokumentacije ili tražena obrazloženja iz stavka 14. ovoga članka, smatra se da je odustao od prijedloga programa i postupak vrednovanja se obustavlja.
14. Povjerenstvo za cjeloživotno obrazovanje na prvoj idućoj sjednici odlučuje o programu te pozitivno recenzirane prijedloge programa dostavlja Fakultetskom vijeću na daljnje postupanje.
15. Odluku o prihvaćanju ili neprihvaćanju programa cjeloživotnog obrazovanja donosi Fakultetsko vijeće na temelju mišljenja Povjerenstva za cjeloživotno obrazovanje.
16. U slučaju odbijanja programa, predlagatelj ima pravo jednom ponoviti zahtjev odobravanja programa istog naziva i sadržaja.
17. Povjerenstvo za cjeloživotno obrazovanje dužno je u roku od 15 dana od dana donošenja odluke o prihvaćanju programa obavijestiti Odbor za upravljanje kvalitetom Sveučilišta i dostaviti zahtjev za upis u Bazu, zajedno s pripadajućom odlukom, izjavom o usklađenosti s ishodima učenja iz stavka 17. ovoga članka te s pozitivnom recenzijom iz stavka 5. ovoga članka.

**Izmjene i dopune prethodno odobrenoga programa**

**Članak 16.**

1. Ako se provode izmjene i/ili dopune programa kojim se stječu djelomične kvalifikacije, Povjerenstvo za cjeloživotno obrazovanje Fakulteta dužno je o tome izvijestiti Odbor za upravljanje kvalitetom Sveučilišta i dostaviti:

* odluku Fakultetskog vijeća o prihvaćanju izmjena i/ili dopuna programa odnosno odluke drugih odgovarajućih tijela partnera koje sudjeluju u izvođenju programa
* obrazac s opisom izmjena i/ili dopuna programa (stanje prije i poslije promjene) koji je objavljen na mrežnim stranicama Sveučilišta.

1. Izmjene i dopune programa upisanih u Registar HKO-a provode se u skladu s izmjenama skupova ishoda učenja na kojima se program temelji i koji su upisani u Registar HKO-a.
2. Postupak vrednovanja izmjena i dopuna za programe s ECTS bodovima za postizanje skupova ishoda učenja – mikrokvalifikacija, za ostale programe s ECTS bodovima te za programe bez ECTS bodova provodi Povjerenstvo za cjeloživotno obrazovanje Fakulteta prema sljedećem hodogramu:
3. voditelj programa dostavlja Uredu za cjeloživotno obrazovanje obrazac s opisom izmjena i/ili dopuna programa (stanje prije i poslije promjene) koji je objavljen na mrežnim stranicama Fakulteta
4. u roku od osam dana Ured za cjeloživotno obrazovanje utvrđuje formalni sadržaj obrasca s opisom izmjena i/ili dopuna programa
5. ako Ured utvrdi da obrazac nije potpun, ovlašten je tražiti dopunu
6. obrazac koji sadržava sve formalne elemente, Ured dostavlja Povjerenstvu za cjeloživotno obrazovanje
7. Povjerenstvo u roku od 30 dana utvrđuje postoji li potreba za ponovnim vrednovanjem programa ukoliko je riječ o izmjenama ili dopunama koje predviđaju:
   * izmjenu institucije nositelja ili izvoditelja programa,
   * uvođenje novog ili ukidanje obaveznog kolegija/dijela programa,
   * izmjenu ishoda učenja,
   * promjenu u ECTS-ima obaveznog dijela programa više od 30%.

Programi cjeloživotnog obrazovanja proizašli iz studijskih programa mijenjaju se u skladu s izmjenama i dopunama studijskih programa iz kojih su proizašli.

1. Odluku o prihvaćanju ili neprihvaćanju izmjena i/ili dopuna programa donosi Fakultetsko vijeće.

**Članak 17.**

1. Periodično vrednovanje programa cjeloživotnoga obrazovanja dio je unutarnjega sustava za osiguravanje i unapređivanje kvalitete obrazovanja na Filozofskom fakultetu i Sveučilištu. Time se osigurava suvremenost tih programa i njihova usklađenost s aktualnim društvenim potrebama.
2. Procesi za razvoj novih i kontinuirano unapređivanje postojećih programa cjeloživotnog obrazovanja uključuju unutarnje i vanjske dionike.
3. Proces strateškog planiranja i analiza aktualnih društvenih i kulturnih potreba polazište su za razvoj programa cjeloživotnog obrazovanja.

**V. USTROJ I NADLEŽNOSTI POVJERENSTVA I UREDA**

**Članak 18.**

1. Tijela i odgovorne osobe nadležne za organizaciju cjeloživotnog obrazovanja na Fakultetu su: Fakultetsko vijeće, prodekan za studijske programe i cjeloživotno obrazovanje, Povjerenstvo za cjeloživotno obrazovanje, fakultetski centri koji izvode programe cjeloživotnog obrazovanja, voditelji programa cjeloživotnog obrazovanja, Ured za cjeloživotno obrazovanje.
2. Fakultetsko vijeće, na prijedlog prodekana za studijske programe i cjeloživotno obrazovanje, imenuje članove Povjerenstva za cjeloživotno obrazovanje na mandat od dvije (2) godine.
3. Fakultetsko vijeće na temelju mišljenja Povjerenstva:
   * donosi odluke o prihvaćanju pravilnika i postupaka u okviru cjeloživotnog obrazovanja u područjima djelovanja Fakulteta
   * donosi odluke o mjerama i aktivnostima u okviru cjeloživotnog obrazovanja, odluke o prihvaćanju periodičkih planova i izvješća Povjerenstva
   * donosi odluke o odobravanju, periodičnom vrednovanju i izmjenama programa cjeloživotnog obrazovanja.
4. Predsjednik Povjerenstvu je prodekan zadužen za cjeloživotno obrazovanje, koji koordinira radom Povjerenstva, vodi i saziva sjednice. Povjerenstvo se sastoji od predsjednika povjerenstva i 16 članova:
   * 5 predstavnika fakultetskih centara koji se bave znanstveno-nastavnom i nastavnom djelatnošću i drugih centara u čijem će se djelovanju odvijati programi cjeloživotnog obrazovanja
   * 6 članova u znanstveno-nastavnim i nastavnim zvanjima podijeljenih prema znanstvenim područjima i poljima (2 člana iz područja društvenih znanosti, 2 člana iz područja humanističkih znanosti – polje filologija, 2 člana iz područja humanističkih znanosti – nefilološka polja)
   * 1 predstavnik Knjižnice
   * 1 predstavnik studenata kojeg predlaže Studentski zbor Fakulteta
   * 3 vanjska dionika.
5. Fakultetsko vijeće može razriješiti dužnosti člana Povjerenstva prije isteka mandata te imenovati zamjenskog člana ukoliko:
   * sam zatraži razrješenje
   * ne sudjeluje u radu Povjerenstva ili se u svojem radu ne pridržava odluka Povjerenstva i Fakultetskog vijeća.

**Rad Povjerenstva za cjeloživotno obrazovanje**

**Članak 19.**

1. Povjerenstvo obavlja sljedeće poslove:
   * planira strategiju razvoja sustava cjeloživotnog obrazovanja
   * razvija i predlaže opće akte sustava cjeloživotnog obrazovanja
   * predlaže mjere i aktivnosti za unapređenje sustava cjeloživotnog obrazovanja
   * organizira, koordinira i provodi postupke vrednovanja programa cjeloživotnog obrazovanja te imenuje recenzente za vrednovanje prijedloga programa
   * pruža stručnu podršku nositeljima programa cjeloživotnog obrazovanja
   * provodi evaluaciju i praćenje kvalitete izvođenja programa
   * analizira aktualne gospodarske, društvene i kulturne potrebe za programima cjeloživotnog obrazovanja
   * organizira edukacije za osmišljavanje novih programa cjeloživotnog obrazovanja
   * pomaže u planiranju, pripremi i provođenju programa cjeloživotnog obrazovanja.
2. Povjerenstvo radi na sjednicama koje se održavaju po potrebi, a najmanje dva puta tijekom semestra. Odluke se donose natpolovičnom većinom glasova svih članova.
3. Poziv na sjednicu Povjerenstva mora biti u pisanom obliku s navedenim:
   * mjestom održavanja sjednice,
   * datumom i satom početka sjednice,
   * prijedlogom dnevnog reda.
4. Poziv na redovnu sjednicu Povjerenstva mora biti poslan članovima najmanje pet dana prije održavanja sjednice.
5. Članovima se, uz poziv, dostavlja:
   * zapisnik prethodne sjednice,
   * odgovarajuća dokumentacija uz svaku točku dnevnog reda
6. Povjerenstvo sastavlja godišnji i dugoročni plan mjera i aktivnosti u okviru cjeloživotnog obrazovanja sukladno smjernicama Strategije razvoja Fakulteta.
7. Godišnji plan mjera i aktivnosti Fakultetsko vijeće na prijedlog Povjerenstva donosi na početku svake akademske godine.
8. Povjerenstvo najmanje jednom godišnje Fakultetskom vijeću podnosi izvješće o svome radu.

**Ured za cjeloživotno obrazovanje**

**Članak 20.**

1. Ured je operativna jedinica cjeloživotnog obrazovanja Filozofskog fakulteta.
2. Ured je administrativna i stručna ustrojstvena jedinica Fakulteta i osniva se odlukom Fakultetskog vijeća, a na prijedlog Uprave Fakulteta radi osiguravanja aktivnog, sustavnog i kontinuiranog sudjelovanja Fakulteta u procesu cjeloživotnog obrazovanja.
3. Ustroj radnih mjesta u Uredu propisuje se Pravilnikom o ustroju i sistematizaciji radnih mjesta Filozofskog fakulteta.
4. Organizacijski, Ured je odgovoran Upravi Fakulteta, u okviru ostvarivanja prava i obveza iz radnog odnosa. Uprava, odlukom dekana, imenuje voditelja Ureda.
5. Svu logističku (materijalnu i kadrovsku) potporu za rad Ureda, u okviru godišnjeg plana aktivnosti Ureda, osigurava Uprava.
6. Djelokrug rada Ureda:
   * sudjeluje u izradi i ostvarivanju godišnjeg plana aktivnosti cjeloživotnog obrazovanja te provodi druge radne zadatke dobivene od Fakultetskog vijeća, Povjerenstva za cjeloživotnog obrazovanje i Uprave,
   * pomaže u radu Povjerenstvu za cjeloživotno obrazovanje, a o obavljenim poslovima izvještava Upravu i Povjerenstvo najmanje jednom godišnje,
   * priprema dnevni red sjednica Povjerenstva, šalje pozive na sjednicu članovima Povjerenstva i vodi zapisnik sjednice koji sadržava popis prisutnih, odsutnih i ispričanih članova, vjerodostojni prikaz rada sjednice te odluke i zaključke,
   * vodi jedinstvenu dokumentaciju o svim aktivnostima cjeloživotnog obrazovanja na Fakultetu,
   * vodi evidenciju polaznika programa cjeloživotnog obrazovanja i izdanih potvrda o završetku programa s ECTS bodovima odnosno o sudjelovanju ili ostvarenju ishoda učenja na programima bez ECTS bodova,
   * vodi Bazu evidencije svih programa cjeloživotnoga obrazovanja Filozofskog fakulteta,
   * brine o dostupnosti informacija, organizaciji provedbe i vrednovanja programa cjeloživotnog obrazovanja,
   * po usvajanju pojedinih programa u suradnji s voditeljem programa i stručnim službama Fakulteta organizira postupak prijava polaznika programa i njegovu realizaciju,
   * sudjeluje u korespondenciji s pravnim i fizičkim osobama zainteresiranima za programe Fakulteta,
   * prati europske i svjetske razvojne smjerove u području cjeloživotnog obrazovanja,
   * predlaže strategiju za razvoj sustava cjeloživotnog obrazovanja i mjera za njegovo unaprjeđenje,
   * provodi postupke evaluacije različitih aktivnosti koje doprinose kvaliteti programa cjeloživotnog obrazovanja,
   * aktivno sudjeluje u promicanju cjeloživotnog obrazovanja u istraživačkoj i nastavnoj djelatnosti.
7. Za svoj rad, Ured je odgovoran Fakultetskom vijeću.
8. Povjerenstvo i Ured u svome radu surađuju s Odborom za upravljanje kvalitetom Sveučilišta u Zagrebu i Uredom za cjeloživotno obrazovanje Sveučilišta kojima dostavljaju podatke o programima cjeloživotnog obrazovanja Fakulteta.

**VI. USTROJ I IZVEDBA PROGRAMA CJELOŽIVOTNOG OBRAZOVANJA**

**Voditelj programa**

**Članak 21.**

* + 1. Voditelj programa je odgovoran za izvedbu programa cjeloživotnog obrazovanja.
    2. Voditelj programa:
  + priprema prijedlog programa i početak odvijanja programa,
  + u dogovoru s predavačima utvrđuje raspored predavanja, seminara i vježbi,
  + provodi vrednovanje programa (provođenjem ankete ili na drugi prikladan način),
  + dostavlja Povjerenstvu za cjeloživotno obrazovanje pisano izvješće o izvođenju programa.

**Tajnik programa**

**Članak 22.**

1. Program cjeloživotnog obrazovanja prema potrebi može imati tajnika.
2. Tajnika imenuje voditelj programa u dogovoru s prodekanom za studijske programe i cjeloživotno obrazovanje.
3. Tajnik programa:
   * prati evidenciju upisa polaznika, financijske rezultate upisa i trošenja sredstava te o tome izvješćuje voditelja programa,
   * skrbi o dokumentaciji i drugim aktima u vezi s programom,
   * obavještava predavače o rasporedu predavanja,
   * vodi druge administrativne poslove vezane uz program.

**Upis programa i prava polaznika**

**Članak 23.**

* + 1. Programe s ECTS bodovima mogu upisati pristupnici koji su prethodno završili najmanje četverogodišnje srednjoškolsko obrazovanje (razina 4.2. HKO-a) a dodatni uvjeti mogu se propisati na razini pojedinih programa.
    2. Programe bez ECTS bodova mogu upisati polaznici koji su prethodno završili najmanje trogodišnje srednjoškolsko obrazovanje (razina 4.1. HKO-a) a dodatni uvjeti mogu se propisati na razini pojedinih programa

1. Obveze polaznika i Fakulteta reguliraju se Ugovorom o pohađanju programa cjeloživotnog obrazovanja čime polaznik potvrđuje da prihvaća uvjete pod kojima se upisuje na program te prava i obveze kako su propisani ovim Pravilnikom.
2. Pohađanjem programa cjeloživotnog obrazovanja ne stječu se studentska prava.
3. Način provedbe ostvarivanja ishoda učenja i stjecanje ECTS bodova određen je izvedbenim nastavnim planom programa.
4. Ako program predviđa ostvarivanje ishoda učenja i stjecanje ECTS bodova, moraju se predvidjeti najmanje dva (2) termina polaganja završnog ispita, redoviti i popravni.
5. Polaznik koji nije zadovoljan ocjenom ima pravo u roku od 3 dana od priopćenja rezultata voditelju programa preko Urudžbenog ureda uputiti vlastoručno potpisan prigovor i zatražiti da se ispit ponovi pred ispitnim povjerenstvom. Prigovor mora biti obrazložen.
6. Voditelj programa imenuje tročlano nastavničko povjerenstvo u roku od 3 radna dana od primitka studentova zahtjeva. Nastavnik čijom ocjenom polaznik nije zadovoljan ne može biti imenovan za predsjednika nastavničkog ispitnog povjerenstva.
   * Ponovno polaganje usmenog ispita mora se obaviti u roku od 8 radnih dana od dana podnošenja žalbe polaznika.
   * Ponovno ocjenjivanje pisanog ispita mora se obaviti u roku od 8 radnih dana od dana podnošenja žalbe polaznika.
7. O ponovnom ocjenjivanju ili ponovnom polaganju ispita vodi se zapisnik. Zapisnik prije ponovnog ocjenjivanja ili ponovnog polaganja ispita svojim potpisom ovjerava voditelj programa. Povjerenstvo odluku donosi većinom glasova. Zapisnik potpisuju svi članovi povjerenstva i predaju ga voditelju programa. Odluka nastavničkog ispitnog povjerenstva o ispitu je konačna.
8. Ako polaznik nije stekao uvjete za izlazak na ispit, može ponovno upisati kolegij, odnosno program cjeloživotnog obrazovanja.

**Sadržaj programa cjeloživotnog obrazovanja**

**Članak 24.**

* + 1. Program cjeloživotnog obrazovanja treba sadržavati:
  + ime voditelja/suvoditelja programa,
  + popis izvođača programa,
  + ciljeve i ishode učenja, opće i specifične kompetencije, znanja i vještine koje će polaznik steći završetkom programa,
  + uvjete upisa na program,
  + trajanje programa,
  + sadržaj, broj sati nastavnog procesa, broj ECTS bodova (ako je primjenjivo sukladno vrsti programa), oblik izvedbe nastave, način provjere znanja, popis literature, praćenje kvalitete i uspješnosti provedbe,
  + cijenu programa po polazniku,
  + uvjeti za završetak programa.

**Cijena programa cjeloživotnog obrazovanja**

**Članak 25.**

1. Programi cjeloživotnog obrazovanja financiraju se putem školarina i naknada za pohađanje programa, vaučera te drugim načinima u skladu sa Statutom Fakulteta.
2. Cijenu izvođenja programa određuje dekan/prodekan za poslovanje na prijedlog voditelja programa i na temelju mišljenja Dekanskog kolegija te vodeći računa o raspodjeli sredstava iz stavaka 2. i 3. članka 26. ovog Pravilnika. Cjenik programa cjeloživotnog obrazovanja javno se objavljuje na mrežnim stranicama Fakulteta te u natječaju za upis polaznika.
3. Cijena ECTS boda programa iz ovog Pravilnika ne može biti veća od cijene ECTS boda za pripadajuće znanstveno ili nastavno područje za tekuću akademsku godinu, što je propisano Odlukom Senata Sveučilišta o ujednačenom sustavu participiranja studenata u troškovima studija.
4. Cijena seminara, radionice ili predavanja izračunava se prema vrijednosti ECTS boda kao ekvivalent za svaki odrađeni sat.
5. Cijena programa usavršavanja s ECTS bodovima usklađenog s HKO-om definira se prema uputama mjerodavnog ministarstva.
6. Troškove pohađanja programa cjeloživotnog obrazovanja snose sami polaznici/fizičke i pravne osobe.
7. Termine održavanja programa utvrđuje Fakultet ovisno o broju upisanih polaznika, a sukladno prijedlogu programa i uvjetu ekonomske održivosti. .

**Raspodjela ostvarenih sredstava**

**Članak 26.**

1. Voditelj programa dužan je osigurati da se program provodi u skladu s izračunom isplativosti.
2. Sredstva ostvarena održavanjem programa raspodjeljuju se na način da se iz 70% prihoda pokrivaju troškovi izvođenja programa i naknade voditelju programa, izvođačima i suradnicima te ostali troškovi u svrhu unapređenja kvalitete programa i razvoja novih programa. Naknada se isplaćuje na temelju izvješća voditelja programa te sukladno posebnoj odluci dekana. Iz istih sredstava izvođači programa dužni su osigurati potrebne materijalne uvjete (potrošni materijal za provedbu edukacije).
3. Iz ostvarenih sredstava programa za zajednička sredstva Fakulteta izdvaja se 30% u skladu s *Pravilnikom o stjecanju i načinu korištenja vlastitih prihoda* na ime materijalnih troškova, uključujući administrativne, tehničke i financijsko-računovodstvene poslove. Iznimno, ako se program održava u suradnji s vanjskim partnerima, može se predvidjeti drugačija raspodjela sredstava.
4. Raspodjela sredstava ostvarenih održavanjem programa cjeloživotnog obrazovanja koje izvode fakultetski centri određuje se sukladno zasebnim pravilnicima kojima se utvrđuje poslovanje: *Pravilnikom o organizaciji rada Centra za obrazovanje nastavnika*, *Pravilnikom o organizaciji rada Croaticuma*, *Pravilnikom o organizaciji rada Centra za strane jezike.*
5. Pravne, financijsko-računovodstvene, tehničke, promidžbene i druge poslove sustava cjeloživotnog obrazovanja obavljaju nadležne službe Fakulteta.

**Oslobađanje od plaćanja PDV-a**

**Članak 27.**

(1) Sukladno čl. 39, st. 1, točka i Zakona o porezu na dodanu vrijednost (NN 73/13, 99/13, 148/13, 153/13, 143/14, 115/16, 106/18, 121/19, 138/20, 39/22, 113/22, 33/23) programi cjeloživotnog obrazovanja koji se izvode na Filozofskom fakultetu oslobođeni su od plaćanja PDV-a.

**VII. IZDAVANJE POTVRDA I DOPUNSKIH ISPRAVA ZA**

**PROGRAME S ECTS BODOVIMA**

**Članak 28.**

1. Polazniku programa koji je ispunio sve obveze i uspješno završio program s ECTS bodovima, Filozofski fakultet izdaje potvrdu u potpisanom i ovjerenom ispisu te u digitalnom obliku u roku od 30 dana od dana završetka programa i s kvalificiranim elektroničkim pečatom. Digitalni oblik nije namijenjen za ispis nego isključivo za uporabu u elektroničkom formatu.
2. Potvrda o završetku programa s ECTS bodovima sadržava sljedeće podatke:
3. naziv: Republika Hrvatska, i grb
4. grb Sveučilišta u Zagrebu i grb Filozofskog fakulteta koji samostalno izvodi program cjeloživotnog obrazovanja odnosno grb svih sastavnica ili grb drugih visokih učilišta koji sudjeluju u izvođenju programa (ako je riječ o združenom programu) odnosno po potrebi i drugih vanjskih partnera
5. naziv nositelja programa i sjedište: Sveučilište u Zagrebu Filozofski fakultet, Ivana Lučića 3, Zagreb
6. naziv: POTVRDA
7. OIB, ime i prezime polaznika
8. datum, mjesto i država rođenja polaznika
9. naziv završenoga programa cjeloživotnog obrazovanja
10. trajanje programa (u satima)
11. razina djelomične kvalifikacije ili mikrokvalifikacije prema HKO-u (ako je primjenjivo)
12. trajanje valjanosti (trajno ili za određeno razdoblje nakon certifikacije)
13. broj, mjesto i datum izdavanja potvrde
14. vlastoručni potpis(i) čelnika i pečat(i) Fakulteta (i sastavnica) na ispisanoj tiskanoj potvrdi
15. kvalificirani elektronički pečat(i) Fakulteta (i sastavnica) na potvrdi u digitalnom obliku (napredan elektronički pečat koji je izrađen pomoću kvalificiranoga sredstva za izradu elektroničkoga pečata i koji se temelji na kvalificiranom certifikatu za elektronički pečat)
16. grafičku zaštitu ispisanoga dokumenta za dokazivanje izvornosti i vjerodostojnosti (sustavna višeslojna grafička zaštita koja je oblikovana prema pravilima struke, opisana i evidentirana uzorkom).
17. Uz potvrdu iz stavka 1. ovoga članka polazniku se izdaje dopunska isprava o programu cjeloživotnog obrazovanja koja, uz podatke iz prethodnoga stavka ovoga članka (uz naznaku naziva: DOPUNSKA ISPRAVA O PROGRAMU) sadržava i podatke iz prijedloga programa, odnosno ishode učenja i kratki opis sadržaja te postignuti uspjeh polaznika.
18. Ispisana dopunska isprava o programu izdaje se uz ispisanu potvrdu, a uz potvrdu izdanu u digitalnom obliku izdaje se dopunska isprava o programu u digitalnom obliku i s kvalificiranim elektroničkim pečatom. Digitalni oblik nije namijenjen za ispis nego isključivo za uporabu u elektroničkom formatu.
19. Za združene programe cjeloživotnog obrazovanja izdaje se jedinstvena potvrda koja, uz podatke iz stavka 2. ovoga članka, sadržava puni naziv i sjedište te potpise čelnika i pečate svih visokih učilišta koji sudjeluju u izvođenju programa.

**VIII. EVIDENCIJA POLAZNIKA I IZDANIH ISPRAVA O ZAVRŠENOM PROGRAMU**

**Članak 29.**

1. Ured za cjeloživotno obrazovanje vodi evidenciju polaznika programa cjeloživotnog obrazovanja i izdanih isprava o završetku programa s ECTS bodovima odnosno o sudjelovanju ili ostvarenju ishoda učenja na programima bez ECTS bodova.
2. Evidencija sadržava:
   1. naziv i vrstu programa (program s ili bez ECTS bodova)
   2. datum upisa polaznika
   3. OIB te ime i prezime polaznika
   4. podatke o ostvarenim ishodima učenja polaznika
   5. datum završetka programa
   6. ostale relevantne podatke o polazniku (ako je primjenjivo).
3. Filozofski fakultet prikuplja i obrađuje one podatke koji su nužni za postizanje određene zakonite svrhe obrade podataka, kao i za realizaciju programa obrazovanja.

**IX. EVALUACIJA IZVOĐENJA PROGRAMA**

**Članak 30.**

1. Završetkom pojedinog programa, voditelj programa je dužan provesti vrednovanje programa (provođenjem ankete ili na drugi prikladan način).
2. Voditelj programa u roku od 15 dana od završetka nastave iz pojedinog programa dužan je dostaviti Povjerenstvu za cjeloživotno obrazovanje pisano izvješće o izvođenju programa. Pisano izvješće sadrži: popis izvođača nastave, broj polaznika, podatak o prolaznosti ako je riječ o programu s ECTS bodovima, rezultate vrednovanja programa, izvješće o održanoj nastavi i troškovnik izvođenja programa.
3. Povjerenstvo za cjeloživotno obrazovanje provodi evaluaciju i praćenje kvalitete izvođenja programa, što uključuje:
   * analizu potreba cjeloživotnog obrazovanja,
   * definirane metode prikupljanja i analize potrebnih informacija koje rezultiraju izvješćima s prijedlozima za poboljšanje programa,
   * interes polaznika, odnosno posjećenost programa,
   * prolaznost, ako je riječ o programu s ECTS bodovima, odnosno o programu na kojem se provodi provjera postignutosti ishoda učenja,
   * evaluaciju programa i izvođača nastave od polaznika (dobivene putem anonimnih anketa ili na drugi način) ili od korisničkih institucija odnosno tržišta rada,
   * izradu godišnjeg izvješća s analizom izvođenja programa i prijedlozima kontinuiranog usklađivanja s aktualnim gospodarskim i društvenim potrebama.

**X. JAVNOST PODATAKA O PROGRAMIMA CJELOŽIVOTNOG OBRAZOVANJA**

**Baza programa cjeloživotnog obrazovanja**

**Članak 31.**

1. Baza je evidencija svih programa cjeloživotnoga obrazovanja Filozofskog fakulteta koju vodi Ured za cjeloživotno obrazovanje u elektroničkom obliku.
2. Programi cjeloživotnog obrazovanja evidentiraju se u Bazi na temelju pozitivne odluke Senata Sveučilišta odnosno na temelju pozitivne odluke Fakultetskog vijeća u roku od 10 dana od njihova prihvaćanja.
3. Baza sadržava sljedeće podatke:
4. naziv programa
5. naziv nositelja i izvoditelja programa
6. naziv partnera programa (ako je primjenjivo)
7. trajanje programa u nastavnim satima
8. broj ECTS bodova (ako je primjenjivo)
9. optimalan broj polaznika
10. uvjete upisa na program
11. razinu djelomične kvalifikacije ili mikrokvalifikacije prema HKO-u (ako je primjenjivo)
12. vrstu isprave koja se izdaje polazniku nakon završetka programa (potvrda o sudjelovanju ili završetku programa, dopunska isprava)
13. trajanje valjanosti isprave (trajno ili za određeno razdoblje nakon certifikacije)
14. datume upisa programa u Bazu i revizija programa
15. status programa (aktivan, neaktivan)
16. poveznicu na detaljan opis programa na mrežnoj stranici
17. druge podatke potrebne za kvalitetno vođenje evidencije o programu.

**Članak 32.**

1. Postupak upisa novoga i izmijenjenoga programa također se provodi i u Bazi programa cjeloživotnog obrazovanja Sveučilišta na temelju odluke Senata.
2. Ured za cjeloživotno obrazovanje dužan je u roku od 15 dana izvijestiti sveučilišnu jedinicu o promjeni podataka iz članka 31. stavka 3. ovog Pravilnika.
3. U slučaju da se program više ne izvodi na temelju odluke Fakultetskog vijeća za sve programe cjeloživotnog obrazovanja, odnosno i odlukom Senata Sveučilišta za programe upisane u Registar HKO-a i programe kojima se stječe djelomična kvalifikacija, na prijedlog Povjerenstva za cjeloživotno obrazovanje, koji se na odgovarajućem obrascu podnosi sveučilišnoj jedinici, provest će se brisanje iz Baze.

**Dostupnost informacija o programu cjeloživotnog obrazovanja**

**Članak 33.**

1. Osnovne informacije o programu cjeloživotnog obrazovanja objavljuju se na mrežnoj stranici: naziv programa, naziv nositelja i izvoditelja programa, trajanje programa, broj ECTS bodova (ako je primjenjivo), uvjete upisa na program, detaljan opis i izvedbeni plan programa te druge važne informacije.
2. Izvedbeni plan programa cjeloživotnog obrazovanja mora biti dostupan polaznicima najmanje sedam dana prije početka izvođenja.
3. Izvedbenim planom utvrđuju se:

* popis tema i izvođači nastave
* mjesto i vremenik izvođenja nastave, odnosno poveznica za pristup programu koji se izvodi na daljinu
* termini provjere postignutosti ishoda učenja ako je predviđeno programom
* ostale važne obavijesti o izvođenju nastave.

1. Ako se program upisuje u registar HKO-a, informacije iz članka 14. stavaka 1., 3. i 5. ovoga Pravilnika objavljuju se na mrežnim stranicama.

**XI. GODIŠNJE IZVJEŠĆE O PROGRAMIMA CJELOŽIVOTNOG OBRAZOVANJA**

**Članak 34.**

1. Povjerenstvo za cjeloživotno obrazovanje dostavlja Fakultetskom vijeću godišnje izvješće o programima cjeloživotnog obrazovanja na sjednici u veljači. Izvješće uključuje podatke o izvedenim programima i drugim aktivnostima vezanim uz cjeloživotno obrazovanje na Fakultetu, analizu financijske isplativosti pojedinoga programa, broj polaznika, analizu vrednovanja i ostale pokazatelje na razini programa te ocjenu stanja cjeloživotnog obrazovanja na Fakultetu i preporuke za poboljšanje.
2. Na temelju izvješća, u okviru tematske sjednice Povjerenstva za cjeloživotno obrazovanje radi osiguravanja kvalitete i relevantnosti kompetencija koje se razvijaju programima cjeloživotnog obrazovanja, raspravlja se o potrebi unapređenja i osuvremenjivanja programa te se predlažu odgovarajuće preporuke za njihovu evaluaciju.
3. Povjerenstvo za cjeloživotno obrazovanje dužno je Odboru za unapređenje kvalitete Sveučilišta dostaviti, u sklopu godišnjeg izvješća o unutarnjem sustavu osiguravanja kvalitete, podatke o izvedenim programima cjeloživotnog obrazovanja, i to:
   * naziv i broj održanih programa cjeloživotnog obrazovanja u prethodnoj akademskoj godini
   * broj polaznika po pojedinom programu
   * broj izdanih isprava o završetku programa
   * ostale važne informacije.

**XII. PRIJELAZNE I ZAVRŠNE ODREDBE**

**Članak 35.**

1. Baza iz članka 31. ovoga Pravilnika ustrojit će se najkasnije u roku od šest mjeseci od stupanja na snagu ovoga Pravilnika.
2. Podatke o postojećim programima cjeloživotnog obrazovanja kontinuirano će se dostavljati Sveučilištu za unos u Bazu programa cjeloživotnog obrazovanja Sveučilišta.
3. Povjerenstvo će izraditi obrasce iz članaka 14, 15. i 16. ovoga Pravilnika i objaviti na mrežnoj stranici Fakulteta u roku od 15 dana od dana stupanja na snagu ovoga Pravilnika.
4. Fakultetski centri imaju svoje pravilnike kojima se utvrđuje organizacija rada, izvođenje nastave u sklopu cjeloživotnog obrazovanja i poslovanje: *Pravilnik o organizaciji rada Centra za obrazovanje nastavnika*, *Pravilnik o organizaciji rada Croaticuma*, *Pravilnik o organizaciji rada Centra za strane jezike*, *Pravilnik o organizaciji rada Centra za potporu e-učenju*.
5. Ovaj Pravilnik stupa na snagu osmoga dana od dana objave na mrežnim stranicama Fakulteta.

Dekan:

izv. prof. dr. sc. Domagoj Tončinić

KLASA:

URBROJ:

Zagreb, datum 2024.

Ovaj Pravilnik objavljen je dana \_\_\_\_\_\_\_ 2024. i stupa na snagu \_\_\_\_\_\_\_\_\_ 2024. godine.